57. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Γ. 22896 της 10 Ιουν./1 Ιουλ. 1964 (ΦΕΚ Β΄ 244) Περί τροποποιήσεως και συμπληρώσεως των υπ’ αριθ. Γ. 27000/1959, Γ. 27926/1962 και Γ. 46988/1963 Κοινών αποφάσεων των Υπουργών Οικονομικών και Δημοσίων Έργων. Έχοντες υπ’ όψιν τας διατάξεις: α)του άρθρ. 3 του υπ’ αριθ. 3905/1958 Ν.Δ/τος «περί επιβολής ειδικών πόρων υπέρ του Ταμείου Εθνικής Οδοποιΐας δια την βελτίωσιν του δικτύου των οδών της Χώρας, Αστυνομίας των οδών και άλλων τινών διατάξεων» και β)της παρ. 3 του άρθρ. 1 του υπ’ αριθ. 4236/1962 Ν.Δ/τος «περί επιβολής ειδικού προσθέτου τέλους κυκλοφορίας επί των οχημάτων των κυκλοφορούντων επί των οδικών αρτηριών Αθηνών-Κορίνθου και Αθηνών-Λαμίας και άλλων τινών διατάξεων, αποφασίζομεν: 1.Εις το υπό της παρ. 1 της υπ’ αριθ. Γ . 27926/10.8.1962 κοινής αποφάσεως των Υπουργών Οικονομικών και Δημοσίων Έργων «περί τρόπου εισπράξεως του ειδικού προσθέτου τέλους κυκλοφορίας επί των οχημάτων των κυκλοφορούντων επί των οδικών αρτηριών Αθηνών-Κορίνθου και Αθηνών-Λαμίας» (ΦΕΚ 291/20.8.1962 τεύχος Β΄) προβλεπόμενον προσωπικόν προστίθενται 1 θέσις Γενικού Επόπτου Διοδίων επί ημερομισθίω δραχ. 200, 1 θέσις σφραγιστού επί ημερομισθίω δραχ. 70 και 2 θέσεις κηπουρών επί ημερομισθίω δραχ. 60. 2.Εις το υπό της παρ. 1 της υπ’ αριθ. Γ . 27000/30.7.1959 Κοινής αποφάσεως των Υπουργών Οικονομικών και Δημοσίων Έργων «περί τρόπου εισπράξεως του ειδικού τέλους κυκλοφορίας οχημάτων επί των πάσης φύσεως οχημάτων, πλην των ποδηλάτων, των κυκλοφορούντων επί της Εθνικής Οδού Λαρίσης-Κατερίνης δια Τεμπών» προβλεπόμενον προσωπικόν προστίθενται 1 θέσις σφραγιστού επί ημερομισθίω δραχ. 70, 4 θέσεις εισπρακτόρων επί ημερομισθίω δραχ. 70 και ενός Κηπουρού επί ημερομισθίω δραχ. 60. 3.Ο Γενικός Επόπτης Διοδίων ασκεί εποπτείαν και έλεγχον απάσης της Υπηρεσίας των Διοδίων τόσον των Γραφείων Εποπτών όσον και των φυλακίων Ελευσινίων, Ισθμού, Σχηματαρίου Τραγάνας Τεμπών και Λεπτοκαρυάς υποχρεούμενος όπως κατά μήνα υποβάλη έκθεσιν επί της εν γένει λειτουργίας των ως άνω Γραφείων εις μεν τον Διευθυντήν της (Μετά την σελ. 578,28)Σελ. 578,29 251-123 Κατασκευή και Συντήρηση Οδών 23.Ζ.α.56-57 1ης Περιφερειακής Διευθύνσεως Δημοσίων Έργων δια Γραφείον Επόπτου Διοδίων Αθηνών και τα φυλάκια Ελευσινίων, Ισθμού, Σχηματαρίου και Τραγάνας, εις δε τον Διευθυντήν της Vης Περιφερειακής Διευθύνσεως Δημοσίων Έργων δια τα φυλάκια Τεμπών και Λεπτοκαρυάς αναγράφων τας σχετικάς παρατηρήσεις του επί των επιθεωρήσεων αυτού. Ούτος θα τελή υπό την άμεσον εποπτείαν του Διευθυντού 1ης Περιφερειακής Διευθύνσεως Δημοσίων Έργων εν τοις Γραφείοις του οποίου και θα εδρεύη. 4.Οι σφραγισταί τοποθετούνται εις το Γραφείον του Ταμείου Εθνικής Οδοποιΐας όπου θα συνεπικουρούν το υπάρχον Προσωπικόν του Ταμείου εις την σφράγισιν των διαφόρων διπλοτύπων. 5.Ο Γενικός Επόπτης δέον να κέκτηται απολυτήριον Γυμνασίου οι δε σφραγισταί απολυτήριον μέσων Σχολών τουλάχιστον. 6.Ως προς την πρόσληψιν, κατάστασιν κλπ. του ανωτέρω Προσωπικού ισχύουν αι διατάξεις της υπ’ αριθ. Γ. 27926/10.8.1962 Κοινής Αποφάσεως. 